Дешан: Стига със 17 ноември 1993 г., някои даже не са били родени тогава - БГ Футбол - Национален тим - Gong.bg
03 октомври 2017, 17:29 3900 0
Цяла Франция говори за предстоящия мач на националния отбор с България на "Васил Левски" с препратка към прословутия мач между двата тима на 17 ноември 1993 г. Тогава нашите момчета надделяха с 2:1 и изхвърлиха болезнено "петлите" от Световното в САЩ, а там "лъвовете" стигнаха до историческото четвърто място.
Затова специално вестник "Фигаро" направи интервю със селекционера Дидие Дешан със специален въпрос как обира напрежението около състава преди решителния двубой в София и постоянните припомняния за 17 ноември 1993 г.
Френско нашествие в София, идват два пъти повече фенове
"Стига с този 17 ноември. Голяма част от момчетата дори не са били родени тогава. Контекстът сега няма нищо общо с тогава. Най-важна е самата среща и класирането ни в Русия, нищо повече", сподели Дешан пред "Фигаро".
"Петлите" изпуснаха да направят огромната крачка към Мондиала в домакинството с Люксембург, от което взеха само една точка след нулевото равенство в Париж. Но сега Дешан иска реванш в София.
"Трябваше да бием Люксембург миналия мач и ме е яд. Нямаше реализъм в действията ни, нямаше и прецизност пред гола в последния удар. Имаше и еуфория след голямата победа над Холандия преди това, което трябва да се избегне сега и да победим. Когато се класираме, всичко ще е наред", сподели Дешан.
Дидие Дешан с благи думи за България преди мача в София
Мондиал 2018 България Дидие Дешан Мондиал 2018 Франция Мондиал 2018 България - Франция 2017